
[bookmark: _GoBack]A tanórán kívüli egyéb foglalkozások igénybevételének lehetőségei
Az iskola a tanulók számára – a tanórai foglalkozások mellett –az alábbi tanórán kívüli foglalkozásokat szervezi:

· Délutáni foglalkoztató, felsős tanulósáv. A közoktatási törvény előírásainak megfelelően, – ha a szülők igénylik – az iskolában tanítási napokon a délutáni időszakban az első-negyedik évfolyamon délutáni foglalkoztató, az ötödik-nyolcadik évfolyamon felsős tanulósáv, igény esetén délutáni foglalkoztató működik. 
· A délutáni foglalkoztató felsős tanulósáv foglalkozási rendje:
A délutáni foglalkoztató és a felsős tanulósáv házirendje az iskolai házirend 5. sz melléklete.
· Tehetséggondozó, felzárkóztató és egyéni foglalkozások. Az egyéni képességek minél jobb kibontakoztatását, a tehetséges tanulók gondozását, valamint a gyengék felzárkóztatását az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik. 
1. Az 1-4. évfolyamon az egyes tantárgyakból gyenge teljesítményt nyújtó tanulók képességeinek fejlesztésére felzárkóztató és fejlesztő órát szervezünk.
2. A 8. évfolyamon a továbbtanulás, a középiskolai felvétel elősegítésére felvételi előkészítő órákat tartunk heti egy órában magyar nyelv és matematika tantárgyakból. 
3. További tehetséggondozó és felzárkóztató foglalkozások indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete véleményének figyelembe vételével az igazgató dönt. 
A felzárkóztató foglalkozások sajátos formái az egyéni foglalkozások. 
· Iskolai sportkör. Az iskolai sportkör tagja az iskola minden tanulója. Az iskolai sportkör sportcsoportjainak foglalkozásai a tanórai testnevelési órákkal együtt biztosítják a tanulók mindennapi testedzését, valamint a tanulók felkészítését a különféle sportágakban az iskolai és iskolán kívüli sportversenyekre.

· Szakkörök. A különféle szakkörök működése a tanulók egyéni képességeinek fejlesztését szolgálja. A szakkörök jellegüket tekintve lehetnek művésziek, technikaiak, szaktárgyiak, de szerveződhetnek valamilyen közös érdeklődési kör, hobbi alapján is. A szakkörök indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete dönt. 

· Versenyek, vetélkedők, bemutatók. A tehetséges tanulók továbbfejlesztését segítik a különféle (szaktárgyi, sport, művészeti stb.) versenyek, vetélkedők, melyeket az iskolában évente rendszeresen szervezünk. A legtehetségesebb tanulókat az iskolán kívüli versenyeken való részvételre is felkészítjük. 

· Témahetek, témanapok (projekthetek, projektnapok). Az iskola nevelői a tanulók számára projektoktatást (témaheteket, témanapokat) szerveznek. A projektoktatás több iskolai órán, tanítási napon át zajló tanítási-tanulási folyamat. Ennek során – elsősorban – a tantárgyi rendszerbe nehezen beilleszthető ismeretek feldolgozása történik egy-egy témakör köré csoportosítva a gyerekek aktív részvételével zajló közös, sokféle tevékenységre építve. A hosszabb (több napos, egy hetes) témahetet (projekthetet) a tanulócsoportok – ismereteket összegző vagy művészeti – bemutatója zárja. Iskolánkban évente ismétlődnek azok a témanapok, amelyek a katasztrófavédelemmel, az egészségvédelemmel, az elsősegélynyújtással, a természet- és környezetvédelemmel, iskolánk névadójával, illetve a honismerettel kapcsolatos ismereteket dolgozzák fel.

· Kirándulások. Az iskola nevelői a nevelőmunka elősegítése céljából az osztályok számára évente egy alkalommal kirándulást szerveznek. A tanulók részvétele a kiránduláson önkéntes, a felmerülő költségeket a szülőknek kell fedezniük. 
Az intézményen kívülre szervezett programokat az SzMSz 1. számú függelékében lévő szabályzat szerint szervezzük és valósítjuk meg.

· Erzsébet-tábor, Határtalanul program. 
Ha minden feltétel adott, sikeresen pályáztak, a nevelési és a tantervi követelmények teljesítését segítik a táborszerű módon, az iskola falain kívül szervezett, több napon keresztül tartó Erzsébet-táborok, Határtalanul programok. A tanulók ezeken önkéntes, a minimális mértékű hozzájárulást a szülőknek kell fedezniük

· Múzeumi, kiállítási, könyvtári és művészeti előadáshoz kapcsolódó foglalkozás. Egy-egy tantárgy néhány témájának feldolgozását, a követelmények teljesítését segítik a különféle közművelődési intézményekben, illetve művészeti előadásokon tett csoportos látogatások. A tanulók részvétele ezeken a foglalkozásokon – ha az tanítási időn kívül esik és költségekkel jár – önkéntes. A felmerülő költségeket a szülőknek kell fedezniük.
Az intézményen kívülre szervezett programokat az SzMSz 1. számú függelékében lévő szabályzat szerint szervezzük és valósítjuk meg.
· Szabadidős foglalkozások. A szabadidő hasznos és kulturált eltöltésére kívánja a nevelőtestület a tanulókat azzal felkészíteni, hogy a felmerülő igényekhez és a szülők anyagi helyzetéhez igazodva különféle szabadidős programokat szervez (pl.: túrák, kirándulások, táborok, színház- és múzeumlátogatások, klubdélutánok, táncos rendezvények stb.). A tanulók részvétele a szabadidős rendezvényeken önkéntes, a felmerülő költségeket a szülőknek kell fedezniük.
· Könyvtár. A tanulók egyéni tanulását, önképzését a tanítási napokon látogatható könyvtár segíti. A könyvtár a tanulók számára a könyvtár nyitva tartási rendje alapján áll rendelkezésre. A könyvtár szolgáltatásait nem csak az iskolai könyvtárba beiratkozott tanulók és iskolai dolgozók vehetik igénybe, hanem a község lakosai is. A beiratkozás minden tanév elején egyénileg történik, és egy tanévre szól. A könyvtári dokumentumok elérhetők az iskola honlapján:
 http://iskola.soskut.hu/?module=news&fname=dokumentumok.
A Könyvtárhasználati szabályzat a könyvtárba való beiratkozást írja elő, a Tankönyvkezelési szabályzat  pedig a tartós tankönyvek használatára  vonatkozik. A könyvtár alapító okirata a Könyvtári SZMSZ alatt található.
· Az iskola létesítményeinek, eszközeinek egyéni vagy csoportos használata. A tanulók igényei alapján az iskola igazgatójával történt előzetes megbeszélés után lehetőség van arra, hogy az iskola létesítményeit, illetve eszközeit (pl.: sportlétesítmények, számítógépek stb.) a tanulók – tanári felügyelet mellett – egyénileg vagy csoportosan használják.
· Etika/Hit- és erkölcstan. Az iskolában a területileg illetékes bejegyzett egyház hit- és vallásoktatást szervezhet. 
- A szülők beíratkozáskor nyilatkozattal, illetve minden év május 20-ig hivatalosan dönthetnek arról, hogy gyermekük etika órán vagy hit- és vallásoktatáson vesz részt.
- Az iskola a foglalkozásokhoz tantermet biztosít az intézmény órarendjéhez igazodva. 
- A tanulók hit- és vallásoktatását az egyház által kijelölt hitoktató végzi.

